Downloaded from YTS.BZ
Official YIFY movies site: YTS.BZ
MM-kisat pidetään Afrikassa.
Sen vaikutus ulottuu etelästä pohjoiseen ja idästä länteen.
MM-kisat järjestetään Ruandassa.
Tämä on ratkaiseva hetki. Lopputulos voi olla mikä vain.
Afrikan MM-kisat ovat mahdollisuuteni -
sateenkaaripaidan saavuttamiseen.
Haluaisin olla seuraava Biniam, koska hän on sellainen kaveri,
jota koko Afrikka ihailee.
Historiaa tekevä Biniam Girmay, Afrikan nouseva tähti!
Teet historiaa. Teet sen Afrikan puolesta.
Tiedät sen, Binnie.
Tavoite ei ollut vain tuoda kisoja Afrikkaan ja jättää asiaa siihen.
Tavoitteena oli tuoda MM-kisat Afrikkaan -
Afrikkaa varten.
Kohti Mur de Kigalia.
Tämä on klassikko Afrikan sydämessä.
Pysykää rauhallisena ja turvassa. Monet ovat peloissaan.
Afrikkalaisen pyöräilyn tulevaisuus ei ole tulossa, se on jo täällä.
Se nostaa Afrikan maailmankartalle.
KIGALI RUANDA
Huomenta, Kigali. Kello on kuusi.
Aurinko nousee tuhansien kukkuloiden maassa.
Tänään on aivan erityinen päivä.
UCI:n odotetaan virallisesti ilmoittavan,
että Ruanda on vuoden 2025 maantie- pyöräilyn MM-kisojen isäntämaa.
Ensinnäkin olen ylpeä siitä, että MM-kisat -
järjestetään ekaa kertaa Afrikassa. Se on valtava saavutus.
Vuosi 2025 on pyöräilyn vuosi Afrikassa.
Vuoden 2025 maantiepyöräilyn MM-kisat järjestetään Ruandassa.
Kaikki muut maanosat ovat isännöineet -
maantiepyöräilyn MM-kisoja.
Kyllä. Afrikkalaista kahvia, afrikkalaista teetä.
Täytä pullo kunnolla. Etkö ole menossa seuratalolle?
Menen. -Aiotko valmistaa poshoa?
Ei, peseydyn vedessä.
Onko se hyväksi? Peseytyminen kuumalla vedellä.
Totta kai, miksei?
Olen Nantume Miria. Tulen Ugandasta.
Olen Masaka Cycling Clubin jäsen. Aloitin pyöräilyn vuonna 2020.
Äitini ohjasi minut pyöräilyn pariin, koska hengasin monissa porukoissa.
Hän pelkäsi, että ne pilaavat minut. Hän ei pitänyt lajista,
mutta hän halusi minun pyöräilevän, jotta en viettäisi aikaa -
huonossa seurassa. Siksi aloitin pyöräilyn.
Kysyin, voisiko hän tehdä sen, koska on tyttö.
Hänen isänsä puoli sitä ei sallinut. Pyöräily ei kuulemma ole tytöille.
Mutta hän oli siitä intohimoinen, joten annoin hänen kokeilla.
Se oli aivan uskomatonta. Hän sai siitä jopa palkkaa.
Hän toi kotiin rahaa, jota käytimme kodin ylläpitoon.
Kaikki alkoivat pitää pyöräilystä,
myös ne, jotka aiemmin olivat sitä vastaan.
Miria saapui Etelä-Afrikkaan. Huomasimme hänen lahjansa -
Masaka Cycling Clubin ja Uganda Cycling Associationin kautta.
Käyn yleensä täällä palautumassa.
Tulen tänne myös silloin, kun olen surullinen.
Kuuntelen vain luonnon ääniä. Tunnen ympärilläni luonnon rauhan.
Juuri nyt tunnen sen. Kaikki on hyvin.
Minulla ei ole lainkaan stressiä. Katselen kasveja.
Aurinko laskee. Kuuntelen lehmien ääniä.
Kaikki on hyvin.
Hei, olen Jean-Pierre van Zyl. Tuen afrikkalaista pyöräilyä.
Työskentelen World Cycling Centerissä Sveitsissä -
ja vastaan lajin kehittämisestä Afrikassa.
Owen kertoi, että Miria on todella lahjakas.
Hänet kuulemma piti ottaa Paarlin harjoitusleirille.
Teimme sen ennen Afrikan-mestaruuskilpailuja Keniassa.
Hän ei uupunut. Hänellä riitti motivaatiota.
Hän tarttui tähän tilaisuuteen.
Sen huomaa, kun urheilijat saavat sen oivalluksen.
"Vautsi, tänne minä kuulun.
Kehityn koko ajan. Haluan oppia lisää."
Kuin sieni. He haluavat tietoa.
Haluan, että he näkevät, mitä olen saavuttanut.
He tuovat lapsensa pyöräilyn pariin ja inspiroituvat minusta.
Se antaa minulle voimaa jatkaa.
Se saa minut ajattelemaan:
"Heidän on nähtävä minut. Sitten he alkavat pyöräillä."
Tänä vuonna tavoitteenani on päästä mukaan MM-kilpailuihin.
Ensimmäinen eteläafrikkalainen saapuu maaliin pitkän kisan päätteeksi.
Moolman Pasio avaa SD Worxille...
Tässä on Ashleigh Moolman Pasio...
Pyöräilijä Ashleigh Moolman Pasio -
on napannut suurimman kunnianosoituksen.
Moolman Pasio edusti pitkään Afrikan naisten pyöräilyä yksin -
kansainvälisellä näyttämöllä.
...Pasio jatkaa kotimaisen pyöräilyn edustamista ansiokkaasti.
Moolman irtautuu taas. Moolman jaksaa loppuun asti!
Ashleigh Moolman Pasio vie maailmanmestarin paidan!
Olen Ashleigh Moolman Pasio. Olen eteläafrikkalainen.
Pyöräilen AG Insurance Soudal World Tour -joukkueessa.
KATALONIA ESPANJA
Lapsena leikin usein kaduilla ystävieni kanssa ja pyöräilin,
mutta kouluaikoina pyöräilyä ei pidetty uravaihtoehtona.
En olisi osannut kuvitellakaan sellaista.
Olin siihen aikaan mukana perinteisissä koululiikuntalajeissa,
kuten maahockeyssa, yleisurheilussa tai tenniksessä.
Menin yliopistoon opiskelemaan kemiantekniikkaa,
ja yliopistossa tapasin mieheni Carlin.
Carl näki heti, että minulla oli potentiaalia pyöräilijänä.
Pieni, siro kokoni sekä vahvuuteni -
tarjosivat minulle erinomaisen voima-painosuhteen.
Askel askeleelta kävi selväksi, että pyöräily oli vahvuuteni -
ja että minun kannattaisi jatkaa sitä.
Seuraavana vuonna pyöräilin kilpaa Euroopassa,
mutta en saanut palkkaa aloittaessani vuonna 2010.
Palkasta ei voinut edes haaveilla naisten pyöräilyssä.
Pääsin eteenpäin vain kilpailemalla paikallisessa joukkueessa.
Pyöräilin ympäri vuoden.
Palasin Etelä-Afrikkaan Euroopan kisakauden ulkopuolella -
kilpailemaan joukkueessa, joka maksoi pientä palkkaa.
On mahdotonta saada huipputuloksia,
ellei kilpaile Euroopassa maailman parhaiden kanssa.
Se ei tullut ilman haasteita, sydänsuruja ja kyyneleitä.
Ensimmäisenä vuotenani ammattipyöräilijänä -
mursin solisluuni kolme kertaa vuoden sisällä.
Hänellä ei ollut helppoa.
Hänen piti ylittää monia esteitä.
Afrikkalaiset kohtaavat niitä yhä, mutta hän ei luovuttanut.
Ashleigh toivoo, että hänen urallaan olisi merkitystä myös muille.
Hän ymmärtää, että hänen saavutuksillaan -
voi olla jokin toinen merkitys jollekin toiselle.
15 vuoden MM-kisojen jälkeen -
tämä saattaa olla viimeinen mahdollisuutesi voittaa.
Sinun pitää luottaa itseesi. -Tunnenkin oloni itsevarmaksi.
Olen valmistautunut ja hyvässä kunnossa.
Reitti sopii minulle hyvin.
Olen pyöräillyt sen läpi. Tiedän, millaista Ruandassa on.
Tunnen siellä Afrikan energian, joten näen siinä paljon hyvää.
Minun täytyy myös olla tarkkana, etten sorru vanhoihin tapoihin,
joiden takia alan taas kasata itselleni liikaa paineita.
Silloin en ole parhaimmillani.
Kyllä, se on viimeinen tilaisuuteni maailmanmestaruuteen,
mutta minun täytyy mennä sinne ja nauttia kisasta.
Kuten olet tehnyt usein Afrikassa.
Se tuo tuloksia päivän päätteeksi.
Rakastan Afrikkaa ja sitä energiaa, joka ihmisissä täällä on.
Odotan innolla, että pääsen kisaamaan afrikkalaisen yleisön edessä.
Siitä tulee mahtavaa.
Mennään sinne ja näytetään, mihin pystymme.
Olen innoissani.
Maailmanmestaruuden tai olympiakullan voittaminen -
on todella haastavaa, kun tulee Euroopan ulkopuolelta.
Olin jo vähällä luopua unelmasta tulla maailmanmestariksi.
Nyt olen yksi maailman parhaista.
Uskon, että Ruandan MM-kisat -
ovat merkittävä käännekohta afrikkalaiselle pyöräilylle.
Mutta tämä on vasta alkua,
koska tästä tulee se tapahtuma,
joka näyttää maailmalle, mitä afrikkalainen pyöräily todella on.
Se on mielenkiintoista. Kun Ruandassa on MM-kisat,
tarvitaanko sitten Afrikkaan lisää kilpailuja?
Vai pitäisikö saada enemmän afrikkalaisia kisoihin Euroopassa?
Olemme kysyneet tätä monta kertaa. Täältä hän tulee!
Pystyykö hän siihen?
Hän puolustaa sateenkaaripaitaa täydellisesti. Upeaa!
Suosikki Eddy Merckx voittaa vain puolen renkaan mitalla.
Merckx on maailmanmestari.
Tadej Pogačar ja sateenkaaripaita. Täydellinen pari.
Olen David Lappartient, UCI:n puheenjohtaja.
Union Cycliste Internationale.
UCI perustettiin huhtikuussa 1900.
Maantiepyöräilyn MM-kilpailut saivat alkunsa vuonna 1921.
Se on ainutlaatuinen kilpailu.
Paitamenettely on todella ainutlaatuinen.
Olemme ainoa urheilulaji, jossa on oma mestarinpaita.
Sateenkaaripaita on pyöräilyn suurin saavutus.
Se on se paita, jonka kaikki tunnistavat.
Jokainen haaveilee sateenkaaripaidan pukemisesta.
Pyöräilijöille on unelma käyttää tätä paitaa.
Kaikki huippupyöräilijät haluavat sen.
Juuri se tekee mestaruudesta ainutlaatuisen.
Lajissa ei käytetä korvanappeja.
Tilannetta täytyy itse tunnustella.
Kisa käydään kansakunnittain. Se on vuoden ainoa kilpailu.
Kilpailu ajetaan kierroksissa.
Meidän on kruunattava paras pyöräilijä.
MM-kisoissa on kyse maailmasta,
mutta emme ole koskaan aiemmin olleet Afrikassa.
Haluamme mahdollisimman monen Afrikan maan kehittävän pyöräilyä,
jotta siitä tulisi yksi mantereen suosituimmista urheilulajeista.
Ja kyllä, meidän täytyy järjestää tämä tapahtuma -
esitelläksemme Afrikan pyöräilyä muulle maailmalle.
He näkevät, kuinka intohimoisesti suhtaudumme lajiin.
Olen Chris Froome, nelinkertainen Tour de France -voittaja.
Synnyin Keniassa, Itä-Afrikassa.
Mielestäni Afrikkaan tarvitaan paljon enemmän -
Tour de Rwandan kaltaisia kilpailuja.
Se on ehkä paras mahdollisuus afrikkalaisille pyöräilijöille -
kilpailla eurooppalaisia vastaan.
Ruanda on kehityksen keskiössä.
Siellä pidetään tärkein kilpailu, Tour du Rwanda.
He isännöivät myös MM-kisoja.
Nimeni on Nelly Mukazayire. Toimin urheiluministerinä.
Aloitimme vaatimattomasti.
Sitten Tour du Rwanda nostettiin 2.1-luokkaan.
Se oli hienoa, mutta myös haastava.
KIGALI RUANDA
Tämä on meille erityinen päivä.
Tämänvuotinen Tour du Rwanda on aivan omaa luokkaansa,
koska sillä on suurempi merkitys,
kun valmistaudumme UCI:n vuoden 2025 maantiepyöräilyn MM-kisoihin.
Kirjoitin puheen, mutta aion poiketa siitä.
Puhun nyt suoraan sydämestäni, koska tämä on suuri päivä UCI:lle.
Juhlimme järjestömme 125-vuotista taivalta -
14. huhtikuuta tänä vuonna.
Juhlavuotemme kunniaksi päätimme tulla juuri tänne Ruandaan.
Muistan ensimmäisen tapaamiseni presidentti Kagamen kanssa.
Puhuimme tuolloin vuoden 2025 MM-kisojen järjestämisestä.
Presidentti teki kantansa selväksi. Hän halusi jättää jäljen maahansa.
Hän toki tahtoi tapahtuman Ruandaan,
koska se on pyöräilymaa, mutta hän halusi tulla muistetuksi siitä.
Afrikka ansaitsee kisojen isännöinnin.
Sen avulla Afrikka voi myös esitellä itsensä -
vakavasti otettavana vaihtoehtona -
Tour du Rwandan kaltaisia isoja kisoja varten.
Tour du Rwandan järjestäminen on hyödyllistä kaikille järjestöille,
koska se tarjoaa ymmärrystä siitä, mitä MM-kisojen järjestäminen vaatii.
Kigali on osoittanut osaavansa järjestää maailmanluokan tapahtumia.
Se ei tarkoita, että MM-kisat sujuisivat ilman haasteita.
Alkuvaikeuksia tulee olemaan.
Haasteita tulee varmasti olemaan verrattuna kehittyneisiin maihin,
kuten Sveitsiin tai Australiaan, jotka ovat isännöineet kisoja.
Pyöräilyn juuret ovat vahvasti Euroopassa.
Tarkemmin sanottuna Belgiassa,
Ranskassa, Italiassa, Alankomaissa ja Espanjassa.
Monimuotoisuudessa on parannettavaa, mutta teemme töitä sen eteen.
Afrikkalaisen pyöräilyn juuret ovat siirtomaavallan perua.
Eritrea taitaa olla intohimoisin pyöräilymaa tällä mantereella.
Se oli Italian siirtomaa.
Etelä-Afrikan pyöräilymatka alkoi jo varhain -
apartheidista riippumatta.
Se johtui brittiläisestä ja hollantilaisesta kolonialismista.
Sitten olivat maat kuten Marokko ja Algeria.
Heillä on pitkä pyöräilyperinne Ranskan ansiosta.
Siellä pyöräily ei ollut urheilulaji. Se oli tapa liikkua.
Etelä-Afrikka -
on paljon kehittyneempi kuin moni muu Afrikan maa.
Se on aito urheilulaji, jota ihmiset harrastavat.
Muualla Afrikassa -
saattaa olla vain yksi tai kaksi kisaa vuodessa.
Se on ollut uskomaton matka, jota ohjaa rakkaus.
Silloin oli vain 14 kansallista liittoa.
Nykyään niitä on 54.
Ei huijata itseämme. Tämä ei tapahtunut viime vuonna -
tai sitä edeltävänä vuonna.
Olemme tässä pisteessä edeltäjiemme työn ansiosta.
Kun laittaa asiat kontekstiin, maamme on vasta 30-vuotias.
Niin kauan tutsien kansanmurhasta on.
Meidän oli kuljettava oma tiemme rakentaaksemme kansakunnan.
Ruandan pyöräilytarina on yksi Afrikan inspiroivimmista.
Se kertoo traumasta ja selviytymisestä -
sekä urheilun mullistavasta voimasta.
MUSANZE RUANDA
TERVETULOA PYÖRÄILIJÖIDEN KOTIIN
Olen Jamie Bissel. Muutin Ruandaan lokakuussa 2013 -
aloittaakseni työt maajoukkueen mekaanikkona.
Uskoakseni Tom Ritchey aloitti kaiken.
Tom Ritchey perusti Coffee Bike -projektin.
Hän näki, että kaikki... Pyöräilykulttuuri oli jo olemassa.
Polkupyörillä kuljetettiin perunoita ja porkkanoita.
Vanhat ihmiset käyttivät pyörää apuvälineenä.
Hän totesi, että väestössä oli potentiaalia.
Jonathan Boyer saapui vuonna 2007 ja mullisti koko projektin.
Coffee Bike -projektista tuli Team Rwanda.
Liityin mukaan aivan tuon ajanjakson lopulla.
He muuttivat maahan tukeakseen nuoria urheilijoita,
jotka janosivat pyöräilyä ja joilla oli unelma.
Heitä kutsuttiin "alkuperäiseksi viisikoksi".
Olen Uwimana Rafiki Jean de Dieu.
Olen entinen kilpapyöräilijä.
Nyt toimin pyörämekaanikkona ja pyöräretkien oppaana.
Olen Adrien Niyonshuti.
Olen kotoisin Ruandasta. Olen entinen ammattilaispyöräilijä.
Aluksi sen nimi oli "Project Rwanda".
Sitten siitä tuli "Team Rwanda".
Sitten siitä tuli "Africa Rising".
Vuoden 2006 lopulla tapasin Jock Boyerin.
Valmentajamme Jonathan Boyer testasi monia pyöräilijöitä.
Olin yllättynyt, että olin viiden parhaan joukossa.
Siitä alkaen ymmärsin,
että minustakin voisi tulla ammattilainen.
Kysyin usein Jockilta: "Jätätkö meidät ja palaat USA:han?"
Jock sanoi: "En, Adrien. Jään, kunnes te saavutatte tavoitteenne."
Teimme hyvää työtä ja nostimme maan maailmankartalle.
Adrien Niyonshuti on poikkeuksellinen ihminen.
Hän menetti kansanmurhassa kuusi veljeään.
Adrienista tuli olympiaurheilija.
Hän kilpaili pyöräilyn korkeimmalla kansainvälisellä tasolla.
Ruandan pyöräily ja MM-kisat... Siitä kaikki lähti.
Vuoden 2025 MM-kisat järjestetään Kigalissa, Ruandassa.
Se on suoraa seurausta siitä työstä, jota Jock Boyer -
ja Kimberly Coats tekivät Team Rwandan kanssa.
Ilman pohjatyötä, jonka he tekivät 20 vuotta sitten,
emme olisi nyt tässä.
Yli sata afrikkalaista pyöräilijää, sekä miehiä että naisia,
kilpailee eri tasoilla ammattilaispyöräilyssä.
Biniam Girmay on tämän hetken esikuva afrikkalaisille pyöräilijöille.
ALPIT ITALIA
Girmay pitää van der Poelin takanaan ja tekee historiaa!
Historian tekijä, eritrealainen, Afrikan nouseva tähti!
Upea suoritus Biniam Girmaylta!
Jos puhuisimme menneisyydestä avoimesti,
mustia afrikkalaisia, jotka kilpailivat ja voittivat,
oli vain vähän.
Ennen me vain osallistuimme, mutta nyt meillä on jo voittojakin -
World Tourin kilpailuissa.
Itselläni on voittoja juuri klassikoissa.
Olen todella ylpeä, koska ne olivat ekoja kertoja,
kun mustat afrikkalaiset voittivat Grand Tourilla ja klassikoissa.
Toivon, että saavutukseni -
innostavat mustia afrikkalaisia ja rohkaisevat useampia lajin pariin.
Toivon voivani olla esimerkki tuleville pyöräilijöille.
Uskon, että afrikkalaisen pyöräilyn tulevaisuus on valoisa.
Kaikki ovat siitä innoissaan -
koko sydämestään.
Uskon, että menestykseni ja tähänastiset saavutukseni -
vaikuttavat asiaan valtavasti.
Haluan olla seuraava Biniam, koska hän on sellainen kaveri,
jota koko Afrikka seuraa.
Hän on esikuva pojille. Haluan olla samaa tytöille.
Biniam on loistavassa asemassa etapin voittoa ajatellen.
Thijssen on valmiina.
Oliver Naesen aloittaa Decathlon-joukkueen kirin.
Jakobsen on mukana. Katsokaa, miten Jasper Stuyven kiristää tahtia.
Girmay kärjessä. Mads Pedersen aivan kannoilla.
He ovat aivan kärjessä. Mads Pedersen, Pedersen, Girmay.
Biniam Girmay tekee historiaa!
Eritrean ensimmäinen etappivoitto Tour de Francessa!
Kaikkien eritrealaisten ja afrikkalaisten pitäisi olla ylpeitä.
Nyt olemme todella mukana isoissa kilpailuissa -
ja olemme näyttäneet, että pystymme voittamaan.
Tämä on meidän hetkemme, meidän aikamme.
Girmayn kolme etappivoittoa ja vihreä paita... Se on uskomatonta.
Etenkin kun maantiepyöräilyn MM-kisat pidetään Ruandassa syyskuussa.
Nyt ei enää tarvitse pohtia sitä, sopivatko pyöräily ja Afrikka yhteen.
Hän on ainutlaatuinen mestari.
Mielestäni Biniam jatkaa perintöä.
Hän antaa nuorille afrikkalaisille mahdollisuuden unelmoida siitä,
että myös he voivat voittaa -
ja nousta palkintokorokkeelle Tour de Francessa.
Miria, JP täällä. -Kiva kuulla sinusta, valmentaja.
Onko sinulla aikaa? Minulla on hyviä uutisia.
Kyllä, on aikaa.
Etelä-Afrikan harjoitusleirillä -
osoitit omistautumista, suoriuduit hyvin -
ja osoitit kurinalaisuutta.
Sitten suorituksesi Kenian mestaruuskisoissa,
Afrikan-mestaruuskisoissa...
Suoritustesi ansiosta päätimme valita sinut -
osallistumaan Afrikan 2025 UCI-harjoitusleirille.
Matkaamme Kigaliin ja Ranskan Bretagneen -
valmistautumaan Kigalin MM-kisoihin.
Vautsi. Nämä ovat parhaat uutiset, mitä olen ikinä saanut.
Tällä hetkellä tuntuu, että haluan itkeä.
En tiedä, onko tämä tunne totta.
Pitäisikö minun olla iloinen vai ei? En ikinä osannut odottaa tällaista.
Tämä on unelmien täyttymys. - Miria, unelmat toteutuvat.
Monet haasteet vaikeuttavat Afrikkalaisten pyöräilijöiden -
pääsyä huipputasolle.
Yksi selvistä on viisumi, joka rajoittaa matkustamista -
mahdollisuuksista riippuen.
Muilla ugandalaisilla pyöräilijöillä -
voi olla vaikeuksia saada viisumia.
Sain viisumin nyt, vaikka se ei tullut ajoissa.
Mutta sain kuin sainkin sen.
Muiden pyöräilijöiden kohdalla voi mennä kolmesta neljään kuukautta.
Rukoilen, että pääset perille turvallisesti.
He alkavat kai ymmärtää, millaista pyöräily on Afrikassa.
Ehkä Afrikan pyöräily loistaa kahden vuoden kuluttua.
Tämä on iso askel elämässä. Valtava askel elämässä.
Luulen, että jokaisen pyöräilijän unelmana on päästä Ranskaan.
Opin kaiken ja tuon kaiken oppimani takaisin kotimaahani.
KATALONIA ESPANJA
Suurin ero harjoittelussa, kilpailuun valmistautumisessa -
ja kilpailemisessa Euroopassa on se,
että pyöräily on täällä osa kulttuuria.
Täällä on turvallisempaa. Se tarkoittaa, että naisellakin -
on vapaus treenata ja keskittyä uraan.
Pyöräily muutti koko elämäni.
Se todella auttoi minua kasvamaan itsevarmemmaksi naiseksi.
Eurooppaan muuttaminen kuitenkin oli todellinen vapauden avain.
Se on aika iso muutos.
Sitä jättää kotimaansa, mantereensa ja perheensä.
Olin tuntematon, vaikka olin Etelä-Afrikan paras pyöräilijä.
Koko Afrikan paras siihen aikaan.
Minun oli löydettävä oma tieni.
Silloin en saanut pelätä. Oli otettava riskejä.
Vuosien ajan olin tiennäyttäjä -
ja esikuva Etelä-Afrikalle sekä koko Afrikalle.
Nyt meillä on Kim.
AMMATTILAISPYÖRÄILIJÄ
AG Insurance Teamin omistaja ja pomo soitti minulle:
"Kysy Ashleighin mielipide.
Jos hänestä Kim on sijoituksen arvoinen,
otamme Kimin joukkueeseen."
Sanoin, että kyllä. "Kim osaa kilpailla."
Tiedän, että vuosien varrella tekemäni työ -
on mahdollistanut sen, että Kim on päässyt tähän pisteeseen,
jossa hän saa toteuttaa unelmansa.
KIGALI RUANDA
MM-KISOJEN TESTITAPAHTUMA
Heillä ei ole edes budjettia lentolippuihin.
Joukkue voisi kilpailla Étoile de Bessègesissä,
mutta heillä ei ole varaa.
Jos noilla joukkueilla olisi hyvät pyörät ja varusteet,
kaikki on mahdollista.
Ero on rahassa. Pyöräily on kuin Formula 1.
Formula 1:ssä voi tehdä mitä vain, mutta tarvitsee rahaa.
Pyöräily on samanlaista.
Emme ymmärrä sitä, koska elämä on meille helppoa.
Olemme tottuneet siihen.
MUSANZE RUANDA
Varusteet ovat minulle ykkösasia. Pyörän toiminta ei ole täydellistä,
mutta se toimii ihan kohtuullisesti. Pyöräily on kallis harrastus.
Tarvitaan muutakin kuin kengät ja muutamia perusasioita.
Huipputason Tour de France -pyörä maksaa 15 000 euroa.
Aloituskustannukset ovat korkeat jokaiselle.
Oli kyseessä sitten afrikkalainen, eurooppalainen tai amerikkalainen.
Jarrulevy hajosi, mutta... Ei, vaan takavaihtaja.
Ei se mitään. Mutta en tiennyt, että takavaihtajasi oli rikki.
Muuten olisin tuonut sellaisen. Me korjaamme sen.
Kysyn Seanilta, voisinko... -Että voisitko lainata yhden.
Aivan. Jos Seanilla on yksi, jota voit lainata.
Ostimme kolme ylimääräistä kahvaa. -Hienoa.
Lähetän Seanille viestin. Hän taitaa nukkua.
Kysyn, jos hänellä on jotain.
Katsotaan, löytyisikö sinulle varaosa.
Osat ovat todella tärkeitä. Ne menevät rikki, se kuuluu asiaan.
Jopa Euroopan joukkueet kamppailevat saadakseen sponsoreita -
hankkiakseen tarvitsemansa. Se ei ole helppoa.
Meidän täytyy kertoa tästä niille, joiden pitää kuulla se.
Jo 15 vuoden ajan olen kuullut: "Mutta ostimme teille uusia pyöriä."
Mutta tarvitsemme myös varaosia.
Ruandassa on vaikea saada Shimanon tai SRAMin osia ja renkaita.
Puhuimme Jonathanin kanssa, ja hänen takavaihtajansa oli rikki.
Jos meillä käy tuuri, hän saa uuden parin kuukauden päästä.
Se olisi nopeaa. Pari kuukautta.
Voitko kuvitella, jos sanoisimme noin jollekin Saksassa tai Ranskassa?
He menevät pyöräkauppaan tai ostavat sen. Ei ongelmaa.
Aiotko osallistua Tour de Franceen? -Kyllä.
Voitatko sinä? -Voitan.
Mitä sinä oikein syöt?
Miria, anna minulle mangoja.
Olen Miiro Michael, Masaka Cycling Clubin perustaja ja puheenjohtaja.
Seura perustettiin Keski-Ugandassa, Masakan kaupungissa.
Kuusi vuotta sitten seura käynnisti pyöräilyn kehitysohjelman.
Järjestimme kisoja joka viikonloppu ihan vain huvin vuoksi.
Myöhemmin tajusimme, että tarvitsemme uuden sukupolven -
nuoria pyöräilijöitä.
Aloitimme ohjelman kuusi vuotta sitten.
Mukana on nyt 50 nuorta pyöräilijää, jotka ovat aloittaneet tyhjästä.
Yhteisö pitää heitä esikuvinaan ei pelkästään pyöräilyn vuoksi,
vaan myös siksi, miten laji on muuttanut yhteisön nuorten elämää.
Kiitos tästä ajasta, jonka säästitte minulle,
jotta saan kertoa asioista, jotka olen oppinut -
ja jotka haluan jakaa kanssanne. Haluan teidän ymmärtävän,
että te olette poikia ja me tyttöjä. Siksi tarvitsemme teidän tukeanne.
Te inspiroitte meitä,
mutta jos jätätte meidät jälkeenne, me jätämme tämän lajin.
Ehkä olen vähän hemmoteltu.
Heidän mielestään äitini antoi minulle paljon vapautta.
Äiti antoi minulle paljon vapautta. Hän tuki minua aina pyöräilyssä.
He kutsuvat äitiäni hölmöksi, ja minä inhoan sitä, todella.
Pyöräily mielletään yhä pitkälti miesten lajiksi monissa yhteisöissä.
Naisia ahdistellaan, he kokevat häpeää.
Perheet jopa rajoittavat pyöräilyä.
Se saa monet tytöt jättämään lajin.
Miehillekään ei ole selkeitä urapolkuja,
mutta naiset saavat vähemmän palkintorahaa.
Heidän on vaikeampi rakentaa uraa ja ansaita elantoaan lajilla.
Olemme tehneet kaikkemme -
edistääksemme sukupuolten välistä tasa-arvoa.
Otetaanpa esimerkki.
Eräs äiti saapui paikalle 14-vuotiaan tyttären kanssa ja sanoi:
"Haluan, että tyttäreni pääsee mukaan teidän pyöräilyseuraanne."
Kysyin: "Miksi?"
"Olen nähnyt poikien ajavan kilpaa. Tyttäreni pystyy voittamaan heidät."
Miria tuli mukaan 14-vuotiaana. Nyt hän on 18.
Neljässä vuodessa olemme nähneet upeita asioita.
Miria oli ensimmäinen ugandalaisnainen,
joka edusti Ugandaa Afrikan-mestaruuskilpailuissa.
Arvaa mitä? Hän pääsi palkintopallille.
Hän on ollut Ruandassa, Burundissa ja Keniassa.
Miria kehittyy joka päivä.
Jos tytölle annetaan mahdollisuus elämässä, kaikki voi muuttua.
Zwiftin kaltaiset harjoitteluympäristöt -
ovat muodostaneet naisille erinomaisen paikan treenata turvassa.
Niiden avulla voi myös tunnistaa lahjakkuudet.
Toki niilläkin on rajansa. Ne eivät korvaa ajamista maantiellä.
Varsinkaan, kun huipputason pyöräily on yhä keskittynyt Eurooppaan.
On kulttuurishokki mennä Eurooppaan ensimmäistä kertaa,
varsinkin, jos täytyy jäädä sinne pidemmäksi aikaa.
Urheilijoiden on pärjättävä koti-ikävän kanssa.
Samalla heidän on kilpailtava todella vaativassa lajissa.
Odotan innolla harjoitusleiriä Euroopassa.
Olen todella innoissani.
Tämä on ensimmäinen kerta, kun kilpailen ammattilaisten kanssa.
Muista pyöräilijöistä tulee ystäviäni ja saan itselleni näkyvyyttä.
Jätän perheen taakseni, mutta kilpailen tavoitteeni puolesta.
Kun saavutan sen, perheeni on ylpeä minusta.
Odotan innolla, että pääsen mukaan tiimiin -
ja opin kaiken mahdollisen, minkä he voivat minulle opettaa,
jotta suoriudun hyvin maailmanmestaruuskilpailuissa.
UCI:N NAISTEN WORLD TOUR
Viimeisillä sadoilla metreillä kärkiryhmä käy kovaa kamppailua.
Heidän takanaan tuleva Moolman Pasio antaa kaikkensa.
Tänä vuonna hän ei nouse palkintokorokkeelle.
Mursin selkäni. Vastassa oli lupaavia lahjakkuuksia,
joten en saavuttanut yhtäkään viime vuoden tavoitteistani.
Tämä on ollut erittäin vaikea ajanjakso.
Viime vuonna loukkaannuin vakavasti. Mursin selkäni.
Lajiin palaaminen on ollut haasteellista.
Minulla on taistelutahtoa ja sinnikkyyttä,
mutta matkalla on ollut paljon vastoinkäymisiä.
Liège-Bastogne-Liège oli minulle tosi turhauttava kisa -
ja suuri pettymys.
Samaan aikaan se oli historiallinen hetki -
ja valtava saavutus Kimille sekä koko tiimillemme.
Olimme valmiita. Meillä oli loistava suunnitelma.
Olin tärkeä osa sitä.
Yhtäkkiä näin sen kaiken liukuvan käsistäni.
Jouduin keskeyttämään kilpailun, koska aloin voida huonosti.
Ei ollut järkeä enää jatkaa. Petin siis tiimini.
Nousin bussiin ja huomasin,
ettei Kimkään ollut kisan kärjessä. Olin tosi pettynyt.
Mutta yhtäkkiä kaikki muuttui.
Kim Le Court on täydessä vauhdissa. 200 metriä maaliin.
Kim Le Court tulee keskeltä.
Kim Le Court ja Puck Pieterse. Kisa käydään näiden kahden välillä.
Kim Le Court on voittaja!
Kim Le Court nousee juhlimaan AG Insurance-Soudalin voittoa!
Ensimmäinen afrikkalainen, joka on koskaan voittanut monumenttikisan.
Se oli minulle yhtä vuoristorataa -
kaikkien haasteiden ja loukkaantumisen takia.
Asetin Ardennien klassikot ensimmäiseksi tavoitteekseni.
Minun piti löytää tasapaino sisältäni.
Olin pettynyt ja turhautunut, joskus vihainenkin itselleni.
Mutta sitten piti myös iloita Kimin ja joukkueen puolesta.
Juoksija voi Keniassa ja Etiopiassa osallistua maratonille.
Pyöräilyssä pelkällä harjoittelulla ei tule mestariksi.
Muissa lajeissa se on mahdollista.
Pyöräilyssä se ei onnistu. Kilpailukokemus on tärkeää.
Täytyy oppia ajamaan osana pelotonia -
ja suojautumaan tuulelta.
Sen voi saavuttaa vain tulemalla Eurooppaan,
koska täällä järjestetään suurin osa kilpailuista.
Täällä kokemus karttuu.
Afrikkalaisten pyöräilijöiden täytyy matkustaa Eurooppaan.
Mutta se on hankalaa. On rajoitteita sun muuta.
David Lappartientilla oli visio koota afrikkalainen joukkue,
jota kutsumme Afrikka 2025 -tiimiksi. Näin mahdollisuuksia luodaan.
Viemme heidät Bretagneen ja perehdytämme heidät kilpapyöräilyyn.
Ranskan järjestelmän vahvuus on se, että siellä on monia eri tasoja.
Kun on osoittanut taitonsa ensimmäisellä tasolla,
voi edetä seuraavalle tasolle. Juuri sitä me tarvitsemme.
Ruohonjuuritason työ on tärkeää Afrikan urheilijoiden kehitykselle.
Uskon, että jossain päin Afrikkaa on seuraava Chris Froome,
seuraava Biniam Girmay ja seuraava Ashleigh Moolman Pasio.
He ovat siellä odottamassa löytämistä.
Meillä on Tour de France -voittaja jossain päin Afrikkaa.
Mutta hänet löydetään vain tekemällä ruohonjuuritason työtä.
On lähdettävä liikkeelle 10 000 urheilijasta,
joista tuhannella on lahjoja. Sadasta voi tulla ammattilaisia -
ja kymmenestä maailman huippuja.
KIGALI RUANDA
MM-KISOJEN TESTITAPAHTUMA
Kymmenen vuoden kuluttua -
Tour de Francessa pitäisi olla kaksi tai kolme afrikkalaista pyöräilijää.
Heihin täytyy kuitenkin panostaa.
He ovat loistopyöräilijöitä vailla kansainvälistä kokemusta.
Hyveellisyys on katoamassa huippu-urheilusta,
ja afrikkalainen pyöräily tarvitsee nöyryyttä ja tukea.
Tämä on jännittävää. Teemme jotain merkityksellistä.
BRETAGNE RANSKA
Kun sain viisumin, se tuli yllätyksenä.
Miten sain viisumin näin nopeasti? Kesti vain kaksi viikkoa.
Sain viisumin, koska he sanoivat, että jos en hakisi...
Maaliskuussako? Helmikuussako?
Ei, se oli maaliskuussa.
Sitten seuraava aika olisi elokuussa.
Ajattelin: "Et voi pyöräillä, jos et mene Ranskaan.
Sen kuin lopetat. Jos et saa viisumia, anna olla."
Jopa äiti sanoi minulle: "Jos et saa viisumia, lopetat."
Kun menee Ranskaan, oppii oman tasonsa pyöräilijänä.
Miten sijoitun verrattuna eurooppalaisiin tyttöihin?
Kilpailutaitoni, harjoitteluni. Mikä on tilanteeni?
Eurooppa edustaa kiistatta pyöräilyn huippua,
kaiken urheilun huippua koko maailmassa. Se on paras.
Suurin haaste Euroopassa on sää.
Tiet ovat kapeita, liikenne kulkee oikealla.
Sitten on ruoka ja kieli.
Ne ovat suurimmat haasteet.
Mennään autoon! -Kyllä.
Se ei ole ongelma. Kyse on enemmän asemoitumisesta pelotoniin.
Jos ei ole tottunut ajamaan edes 20 hengen letkassa,
50 - 100 pyöräilijän ryhmässä on vaikeaa ajaa.
Kahdenkymmenen sekunnin sprintti.
Sitten palautumista 40 sekuntia. -Kun minä katson. Ei...
Sprinttikö? -Ei sprinttiä. Eikä 20 sekuntia.
Mitä? Me vain arvailemme.
Sitä ei näy sitä Garminissa.
Meillä ei ole kahta treenipäivää. -Taistelimme paljon.
Tarvitaan kunnon loppukiri. Onko selvä, Miria?
Kyllä. -Hyvä sprintti.
Sprinttiasento, kuten eilen sanoin. -Kyllä. Hyödynsin sitä tänään.
Jotkut tytöistä tulivat jo kaksi viikkoa sitten.
Saavuin paikalle kaksi viikkoa muita myöhemmin.
Ajattelin: "Olen jäljessä. En saa muita kiinni."
Mutta nyt luotan itseeni.
Alussa minua vähän pelotti.
Miksi? -En tiennyt mitä tuleman pitää.
Uudet ihmiset, kieli, ruoat,
nukkumisjärjestelyt, maailma, tehtävät, sää... Kaikki on erilaista.
Te puhutte arabiaa. En pysty juttelemaan kanssanne.
Ikävöin omaa kieltäni.
Mietin, miten muut näkevät minut.
Olen musta ihminen Euroopassa. Millaista se tulee olemaan?
Pelottaako? Pelkään ihan kaikkea.
Eniten ihmisiä. -Minuakin pelottaa.
Tämä on ensimmäinen kerta, kun matkustan näin kauas kotoa.
Olen pitkään poissa kotoa, ja se pelottaa minua.
Mutta olen nauttinut siitä ja tottunut siihen.
En tähtää maailmanmestaruuteen.
Minulla ei ole sellaista mielessä. Minä vain...
Päästä maaliin. -Aivan.
Päästä MM-kisoissa maaliin.
Kun pääsen maaliin, tavoite on saavutettu. Silloin kaikki on hyvin.
Ja ehkä -
olen askeleen lähempänä unelmaani,
koska myös Biniam Girmay aloitti UCI:ssa.
Ei, hän aloitti paikallisjoukkueessa, sitten UCI:ssa.
Nyt hän on ammattilainen ja on voittanutkin.
Suuria pyöräilyuutisia.
Huippupyöräilijä Ashleigh Moolman Pasio -
voi joutua jättämään väliin uransa viimeisen Tour de Francen.
Vaikka Ashleigh teki määrätietoisen paluun loukkaantumisen jälkeen,
AG Insurance Soudal saattaa jättää hänet pois joukkueesta.
HYVÄ ASH
KATALONIA ESPANJA
En osallistu Tour de Franceen.
Se on sydäntäsärkevää.
Kyse ei ole vain kilpailusta. Tour de France edustaa kaikkea sitä,
minkä puolesta olen taistellut koko urani ajan.
Osoitan selvästi, että puolustan joukkueen arvoja -
ja yhteishenkeä, että rakennan joukkuetta.
Mutta minut heitetään sivuun.
Ruanda on vika mahdollisuuteni maailmanmestaruuteen.
Vuosien kova työ ja selättämäni haasteet...
Ne ovat sytyttäneet sisälläni valtavan palon.
Ei ole helppoa estää minua -
pääsemästä haluamaani tavoitteeseen.
Tällä kertaa annan kaikkeni. Jos minun pitää tehdä tämä yksin,
teen kaikkeni onnistuakseni omin voimin -
ja voittaakseni sateenkaaripaidan Etelä-Afrikalle ja koko Afrikalle.
KISAPÄIVÄ BRETAGNE, RANSKA
UCI-HARJOITUSLEIRI
Sovellan kaikkea, mitä olen oppinut kilpailuissa.
Yhdistän tietoni ja panen ne täytäntöön.
Toivottavasti onnistun paremmin, koska tunnen olevani vahva.
Olen nyt kevyempi, olen päättäväisempi.
Ota rauhassa seitsemän ensimmäistä kierrosta.
Seuraa tarkasti kilpailun tilannetta. Tarkkaile muita kilpailijoita.
Seitsemän kierroksen jälkeen voit kiristää vauhtia pikkuhiljaa.
Älä tee niin jatkuvasti. Onko selvä? Säästä voimia loppuun.
Pysy rauhallisena. Älä jää heti kärkeen.
Älä pysyttele koko ajan kärjessä.
Ja kilpailu on käynnissä!
UCI on ollut avainasemassa. Se asetti Afrikan painopisteeksi -
pyöräilyn kansainvälistymisessä. Sen on jatkuttava.
Taistelemme yhä päästäksemme edes lähtöviivalle,
emme vain voittaaksemme.
On lähdettävä liikkeelle laajasta ryhmästä.
Mitä laajempi lähtöjoukko on,
sitä suurempi mahdollisuus on löytää huippu-urheilijoita.
Hyvä, tytöt! Antakaa mennä! Menoksi!
KATALONIA ESPANJA
Puhutaan tavoitteista.
Maailmanmestaruuskisat Afrikassa, Ruandassa.
Minusta se on loistava tilaisuus käyttää hyväksi kaaosta ja sitä,
että eurooppalaiset ovat poissa mukavuusalueeltaan, vai mitä?
Se on meille tilaisuus. -Niinpä.
Kukaan ei tiedä, mikä heitä odottaa.
Me olemme käyneet reitillä.
Monet muuttujat voivat vaikuttaa lopputulokseen.
Etenkin ruoka. Se on tosi iso juttu.
Täytyy siis pitää itsensä kurissa.
Kun on syntynyt ja kasvanut Etelä-Afrikassa,
vatsa on vahvempi kuin useimmilla muilla.
Toivottavasti. Tunteet ja fiilikset ovat erilaisia Afrikassa.
Euroopassa kilpailijat ovat lähempänä perhettään ja kotiaan.
Sillä on valtava vaikutus kilpailemiseen ja suorituksiin.
Kisaamme nyt Afrikassa, mistä olet kotoisin.
Sillä on suuri merkitys sinulle.
Tiimityöstä tulee mielenkiintoista. Siitä ei tule helppoa,
koska ei ole monia paikkoja, jossa voisi kunnolla järjestäytyä.
Tässä on mukavan pitkä suora.
Mutta silloin täytyy ehkä käydä syömässä ruokinta-alueella.
Aivan, mutta suora ei ole niin pitkä, että he pääsisivät kunnolla vauhtiin.
Juuri kun he saavat vauhtia takaa-ajoa varten, tulee mutka.
Niinpä.
Jos jokin reitti sopii yksilöllisemmälle pyöräilijälle,
sanoisin, että tämä on se.
Biniamin osallistuminen MM-kisoihin on yhä epävarmaa.
Vuoristoinen reitti ei suosi sprintteriä,
mutta miljoonat afrikkalaiset toivovat näkevänsä tähden...
Biniamin saavutukset ovat olleet ilmiömäisiä.
On uskomattoman vaikeaa saavuttaa hänen tasonsa -
ja ylittää useampia esteitä kuin moni muu,
joita vastaan hän kilpailee.
Hän ei ole vielä valmis. Hänellä on vielä vuosia edessään.
Hänestä voi tulla mestari, mutta tuskin tällä radalla.
Hän ei loista nousuissa, mutta ehkä Montrealissa vuonna 2026.
Toivon, että hänestä tulisi ensimmäinen afrikkalainen,
joka voittaa UCI:n maailmanmestaruuden.
MM-kisojen reitti ei sovi hänelle, mutta sellaista se on.
Hän on afrikkalaisen pyöräilyn kasvot. Hänen on tultava paikalle.
Hänen täytyy ymmärtää, että tämä hetki on suurempi kuin hän itse.
UCI Cycling Center -joukkue.
Kärjessä Miria Nantume numerolla 24.
Tämä etappi ratkaistaan loppukirissä!
Numero 21 voittaa loppukirissä...
Miksi et iskenyt mäessä? Kaikki ovat väsyneitä!
Olin ihan poikki.
Sanoin kolme kertaa: "Miria, mene!"
Menin eteen nousun aikana. Sanoin palaavani myöhemmin.
Sanoin: "Miria, mene! Kaikki ovat ihan poikki!"
Et tajua, mitä tarkoitan.
Me kaikki toivoimme, että voittaisin!
Miltä sinusta tuntuu kilpailun jälkeen?
Olen hieman pettynyt itseeni. Joukkue on myös pettynyt.
Olen silti tyytyväinen tuloksiin. Tämä oli eka kertani Euroopassa.
En voittanut, mutta pääsin irtiottoon.
Se on uskomatonta.
Se on minulle iso askel eteenpäin. Olen siitä ylpeä.
Kun maailmanmestaruuskisat alkavat, olen tätäkin parempi.
SYYSKUU 2025 KIGALI, RUANDA
MAAILMANMESTARUUSKILPAILUT
MM-kilpailut järjestetään Afrikassa.
Maantiepyöräilyn MM-kilpailut ovat parhaillaan käynnissä Ruandassa.
Ruanda nousi parrasvaloihin ensimmäisenä Afrikan maana,
joka isännöi maantiepyöräilyn MM-kilpailuja.
Minulla on ollut paljon ongelmia vatsani kanssa.
Kävin kokeissa. Syyksi paljastui sokeri ja maitotuotteet.
He sanoivat, että kyse oli hiivasta, ei gluteenista.
Olen Kigalissa ja tunnen vihdoin olevani oma itseni.
Olo on vahva ja valmis. Olo on todella raikas.
Tuntuu siltä, että kauteni ei koskaan kunnolla alkanutkaan.
Tämä vuosi on ollut todella rankka.
Vuoden alkupuolella -
suorituskykyni kärsi selkämurtuman takia.
Mursin T10-nikamani vuotta aiemmin.
Harjoittelu ja valmistautuminen sujuivat hyvin.
Girossa olin toiveikas, että olisin taas oma itseni,
mutta itse kisa oli lopulta pettymys. En ollut oma itseni.
Se oli todella turhauttavaa ja hämmentävää.
Olin aivan poikki parin tunnin pyöräilyn jälkeen.
Heti, kun käytettävissä oleva energia oli kulutettu,
kun aamupalan energia ja glykogeenivarastot oli käytetty,
pyöräillessä syömäni energia ei päässyt lihaksiini.
Verensokeritasot olivat aina todella korkeat.
Sitä jatkui koko päivän.
Heippa. Nähdään myöhemmin.
Lopulta verikokeiden avulla selvisi,
että minulla oli insuliiniresistenssi.
Onnistuimme löytämään hoidon, joka auttaa insuliiniherkkyyteen.
Hoidon aloittamisen jälkeen -
huomasin heti muutoksen verensokeritasossani.
Muutos oli uskomaton.
Olo oli täysin erilainen. Ahdistuskin helpotti.
Se oli hullua. Tunsin itseni uudeksi ihmiseksi.
SYYSKUU 2025 KIGALI, RUANDA
MAAILMANMESTARUUSKILPAILUT
Olen palannut Euroopasta.
Olen Afrikassa, jossa MM-kisat järjestetään.
Olen iloinen ja otettu tästä mahdollisuudesta,
joka meille afrikkalaisille on annettu.
Suurin tapahtuma järjestetään omalla mantereellamme.
Uskon, että Afrikka ottaa paikkansa.
Nyt on meidän hetkemme loistaa ja antaa kaikkemme.
Tiedämme, että eurooppalaiset ovat toistaiseksi olleet meitä edellä,
mutta koska kisa on meidän maallamme, otamme siitä kaiken ilon irti.
Teemme parhaamme.
Aloin keskittyä pyöräilyyn viime vuonna.
En olisi uskonut pääseväni MM-kisoihin näin nopeasti.
Luulin aluksi osallistuvani vasta parin vuoden päästä,
koska aloitin vasta.
Aloin vasta panostaa lajiin ja päädyin maailmanmestaruuskisoihin.
Se on kuin nousisi tuhkasta maailman huipulle.
Kilpailussa vaikeinta oli suuressa joukossa pyöräily.
Ugandassa meitä tyttöjä on ehkä kymmenen.
Se ei ole iso ryhmä.
Euroopassa oli 80 tyttöä.
Se oli vaikeaa, mutta nyt nautin siitä.
Jadilla, auta minua!
Nyt tiedän, minne olen matkalla.
Kaikki ammattilaiset ovat kulkeneet saman polun kuin minäkin.
Biniam Girmay lähti liikkeelle paikallisesta joukkueesta.
Ensin paikallinen tiimi, sitten UCI. Nyt hänellä on ammattilaissopimus.
Vastoin kaikkia odotuksia -
Biniam Girmay on päättänyt osallistua Kigalin MM-kisoihin.
Hän on mukana, vaikka epäili, sopisiko rankka reitti hänelle.
Hän tavoittelee omia unelmiaan ja on koko maanosan toivo.
SYYSKUU 2025 KIGALI, RUANDA
MAAILMANMESTARUUSKISAT
SAAPUVAT
Minulla oli epäilyksiä kauden alussa.
On suuri kunnia ja ilo olla Ruandassa.
Se on yksi maista, joissa pyöräilyyn suhtaudutaan todella intohimoisesti.
En koskaan kilpaile Liège-Bastogne-Liègessä.
Lombardiassakin on liian vaikeaa.
En halua mennä sinne vain aluksi ja sitten keskeyttää kisaa.
Se ei ole mukavaa.
Kilpailut järjestetään ekaa kertaa Afrikassa.
Tämä on tärkeää afrikkalaisille pyöräilijöille.
Afrikkalaisten reitit ovat paljon haastavampia.
Minusta olisi parempi, jos afrikkalaisille annettaisiin -
enemmän mahdollisuuksia.
Haluan aina saavuttaa hyviä tuloksia tai yritän tehdä parhaani.
Olen aina ylpeä siitä, että saan pukea maajoukkuepaidan ylleni -
ja edustaa kotimaatani.
Maajoukkue pyysi minua mukaan avuksensa.
Olen siihen täysin valmis.
Olen siis täällä tukemassa joukkuetovereitani.
Ovatko muut jo hoitaneet lehdistötilaisuudet?
Pogi osallistui yhteen. Remco ja Kim Le Court myös.
Voiko hän pärjätä huomenna? -Uskon, että voi.
Hän ei pidä liian jyrkistä nousuista.
Luulen, että... -Ferrand-Prevot, kyllä.
Mur de Kigali on vaativa.
Jos he kiihdyttävät täällä, puolet porukasta...
Uskon, että he kiihdyttävät vauhtia.
Olisi hienoa, jos meillä olisi joku joukkueesta mukana irtiotossa.
Kigali! Oletteko valmiina?
Näyttäkää lippunne! Kigali!
Huomenta. Tervetuloa vuoden 2025 UCI:n maantiepyöräilyn MM-kisoihin -
tänne Ruandan Kigaliin.
Tämä on ensimmäinen kerta, kun kilpailut järjestetään Afrikassa.
Nyt se alkaa. Naisten ja miesten eliittisarjan maantiekisat.
Toivomme, että nämä MM-kilpailut jättävät pysyvän jäljen.
Tämä on erityistä monestakin syystä.
Olen kantanut lippua Etelä-Afrikan ja koko Afrikan puolesta...
Tämä on ammattilaisurani 16. vuosi.
Monien vuosien ajan olin ainoa afrikkalainen kilpailija -
naisten pyöräilyn eliittitasolla Euroopassa.
On ilo nähdä, että yhä useampi kilpailija seuraa jalanjäljissäni,
kuten keltaista johtopaitaa pitävä Kim Le Court.
Edistystä tapahtuu hitaasti mutta varmasti, mikä on hienoa.
Minulle kaikkein tärkeintä on...
Toivon ja unelmoin hyvästä tuloksesta,
mutta ennen kaikkea haluan olla ylpeä suorituksestani -
ja päästä maaliin ylpeänä.
Kun saavumme paikalle, juo elektrolyyttejä ennen aloitusta.
Ennen kuin aloitamme kilpailun.
Tänään on tosi kuuma. -Niin on.
Sinun on oltava tankattu. Olet valmis kisaan.
Sinun täytyy uskoa itseesi.
Olet tehnyt kaiken mahdollisen,
jotta olisit valmis.
Kun kilpailet,
pidä mielessä kaikki ne uhraukset, joita olet tehnyt.
Kova treeni, perheestä erossa oleminen,
kaikki kärsimys pyöräillessä.
Et ole... Ranskassa oli vaikeaa.
Muista kaikki se, kun olet lähtöviivalla.
Käytä sitä motivaationa,
jotta annat aina kaikkesi tuloksesta riippumatta.
Olen valmistautunut tähän kisaan koko vuoden.
Tänään äitini...
Äiti menee seuratalolle.
He kutsuivat koko yhteisön koolle. "Tulkaa katsomaan."
Tee heidät ylpeiksi. -Teen parhaani.
Perusasioiden on ensinnäkin oltava kunnossa.
Olemme jo kaukana eurooppalaisten jäljessä.
Pyörien hankinta on meille vaikeaa, sillä ne täytyy ostaa Euroopasta.
Ne maksavat 14 000 - 15 000 euroa. Millä perheellä olisi varaa siihen?
Se on paljon vaikeampaa.
Meidän ei tarvitse järjestää kaikkein suurimpia kisoja.
Tarvitsemme vain parempia valmentajia ja parempaa ravintoa.
Siitä voisi olla paljon apua,
jos tämä mahdollisuus tarjotaan muillekin afrikkalaisille kisaajille.
RUANDA
Siitä tulee armotonta. Yli 6 000 metriä nousua.
Kuumuus, kosteus.
Mur de Kigali on äärimmäisen rankka.
Kisasta tulee erittäin vaativa.
Annetaan aplodit Ruandalle!
Aina vähän jännittää,
mutta tästä tulee ikimuistoinen hetki Ruandalle ja koko Afrikalle.
Myös miehet lähtevät matkaan. Heidät lasketaan matkaan.
Meitä epäiltiin. "Afrikkalainen valmentaja tähän ohjelmaan.
Emme ole tarpeeksi hyviä. Tarvitsemme eurooppalaisen."
Tärkeintä on pysyä rauhallisena ja turvassa -
sekä säästellä voimia.
Kunpa he eivät lähtisi täysillä ensimmäisiin nousuihin.
Luulen, että monet ovat hieman peloissaan.
Tässä on Etelä-Afrikan joukkue!
Täällä on ollut mukavaa. Olen ollut täällä pari päivää.
Olen yllättynyt. Nimeäni huudetaan kaikkialla, minne menen.
Eritrea!
Eritrea, ystävät!
Tuhansien kukkuloiden maassa -
sadat tuhannet ihmiset täyttävät teiden varret.
Kaikki alkaa asettua paikoilleen.
Vaativa reitti pyöräillään kuumassa ja kosteassa säässä.
Siinä hän on, Biniam Girmay.
Hän edustaa joukkuettaan, kotimaataan ja koko maanosaa.
Mutta mihin hän pystyy tällä vaativalla radalla?
Tämä on viimeinen MM-kisa Ashleigh Moolman Pasiolle.
Viimeinen tilaisuus jäädä historiaan.
Miria Nantume, nuori ugandalainen pyöräilijä.
Kuukausien harjoittelu, tuhansia kilometrejä.
Kaikki huipentuu tähän hetkeen. Nyt on pyöräilyn aika Afrikassa.
Tulossa on Etelä-Afrikan edustaja Moolman Pasio.
...kuten Biniam Girmay.
Mirialla alkaa olla vaikeuksia.
Hän antaa kaikkensa, taistelee pysyäkseen muiden mukana.
Olemme lähestymässä Mur de Kigalia.
Tässä on Bini, ja pelkään pahoin, että nousu oli liikaa hänelle.
Tämä reitti oli liikaa hänelle.
Ashleigh Moolman Pasio kokoaa pääjoukkoa uudelleen.
Amanda Sprattin sprintti -
on aiheuttanut vahinkoa häntä jahtaavassa ryhmässä.
Mur de Kigali.
Alhaalla jyrkkyys on 15 prosenttia. Nousu on 400 metriä pitkä.
Se on klassikko Afrikan sydämessä.
Upea suoritus.
Rohkeutta mieheltä, joka on kantanut harteillaan koko maanosan unelmia.
Rata on armoton, ja Miria Nantume joutuu taipumaan tänään.
Suljetut aukot tai...
Sydäntäsärkevä hetki eteläafrikkalaiselle.
29. sija, vaikka yleisön kannustus tien varrella oli uskomaton.
Minulle iski paha kramppi ennen toiseksi viimeistä nousua.
Tiesin, että minun täytyi päästä irtiottoon.
Hienoa työtä.
Minulla oli hauskaa, mutta jäin jälkeen tokalla kierroksella.
Opin virheistäni. Ensi kerralla olen parempi.
Haluan voittaa Burundin kisan ensi viikolla.
Voin korvata tämän.
Melko rankka kisa. Olen aivan poikki. Se on kai ihan normaalia.
Monet joutuivat keskeyttämään äärettömän rankan reitin vuoksi.
Mutta olen vain onnellinen, että saan pyöräillä.
Ainakin jaksoin ajaa 175 kilometriä. Kyllä tämä minulle kelpaa.
Olen ylpeä siitä, millainen minusta on tullut.
Itse tuloksia tärkeämpää on se, miten paljon olen kasvanut ihmisenä.
Muutuin epävarmasta ja ujosta naisesta vahvaksi naiseksi.
Ei pelkästään fyysisesti. Myös henkisesti ja tunnepuolella.
Haluan päästä eurooppalaiseen joukkueeseen voidakseni jatkaa uraa -
ammattilaispyöräilijänä.
Minulla on yhä suuri unelma. Tämä on vasta alkua.
Monet nuoret afrikkalaiset katsovat minua ja ottavat mallia.
Se todella motivoi minua jatkamaan ensi kaudella.
Nouse pyörän selkään. Se avaa mahdollisuuksia ja antaa vapautta.
Se muuttaa elämäsi pysyvästi.